

**Облыстың әкімшілік аумақтық құрылысына өзгеріс енгізу туралы**

Ақтөбе облысы Мәслихаты мен облыс Әкімінің кезектен тыс сессиясында қабылдаған 1997 жылғы 30 мамырдағы N 3 шешімі. Ақтөбе облысының Әділет басқармасында 1997 жылғы 29 желтоқсанда N 13 тіркелді

      Ескерту. Шешімнің бүкіл мәтін бойынша қазақ тілінде "селолық", "селосы", "селолары" сөздері "ауылдық", "ауылы", "ауылдары" сөздерімен ауыстырылды, орыс тіліндегі мәтіні өзгермейді - Ақтөбе облысының әкімдігінің 30.05.2017 № 185 қаулысымен және Ақтөбе облыстық мәслихатының 30.05.2017 № 158 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      Қазақстан Республикасы Президентiнiң 1997 жылғы 4 наурыздағы "Қазақстан Республикасының мемлекеттiк органдар жүйесiн реформалау жөнiндегi кезектi шаралар туралы" N 3377 Жарлығына сәйкес және облыстық мәслихат пен облыс Әкiмiнiң жергiлiктi өкiлеттi және атқарушы органдарының пiкiрлерiн есептей, Қазақстан Республикасының "Қазақстан Республикасының әкiмшiлiк-аумақтық құрылысы туралы" Заңының 11-бабының 3) тармақшасын басшылыққа ала отырып **ШЕШIМ ҚАБЫЛДАДЫ**:

      Ескерту. Кіріспеге өзгерістер енгізілді - Ақтөбе облысының әкімдігінің 30.05.2017 № 185 қаулысымен және Ақтөбе облыстық мәслихатының 30.05.2017 № 158 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      1. Облыстың әкiмшiлiк-аумақтық құрылысына өзгерiс енгiзе отырып, қалалар мен селолар округтерiнiң саны 135-тен 112-ге дейiн қысқартылсын;

      - қызметiн Хромтау аудандық әкiм аппаратына бере отырып, Хромтау қаласындағы әкiм аппараты таратылсын;

      - аудандардағы келесi ауылдық округтер қысқартылсын:

|  |  |
| --- | --- |
| **Алғадан** | **- Сарықобда** **аумағы Ильинка ауылдық** **округтiң** **құрамына** **қосылсын (орталығы Ильинка ауылы);**  **- Қарағаш** **аумағы** **Бестамақ** **ауылдық** **округтiң** **құрамына** **қосылсын (орталығы Бестамақ** **ауылы);** |
| Байғаниннен | - Миялы аумағы Жаңа жол ауылдық округтiң құрамына қосылсын (орталығы Оймауыт ауылы); |
| Бөгеткөлден | - Толыбай аумағы Ақтасты ауылдық округтiң құрамына қосылсын (орталығы Ақтасты ауылы);  - Сары ат аумағы Басқұдық ауылдық округтiң құрамына қосылсын (орталығы Тымабұлақ ауылы); |
| Лениннен | - Сарыбұлақ аумағы Ленин ауылдық округтiң құрамына қосылсын (орталығы Ленин ауылы);  - Краснополян аумағы Ащылысай ауылдық округтiң құрамына қосылсын (орталығы Григорьевка ауылы); |
| Мәртөктен | - Құм шоқат, аумағы Первомай ауылдық округтiң құрамына қосылсын (орталығы Вознесеновка ауылы);  - Линовицкий аумағы Қарашай ауылдық округтiң құрамына қосылсын (орталығы Қаратоғай ауылы);  - Покровский,аумағы Байтөресай ауылдық округтiң құрамына қосылсын (орталығы Байтөресай ауылы);  - Студент аумағы Қызылжар ауылдық округтiң құрамына қосылсын (орталығы Адреевка ауылы); |
| Мұғалжардан | - Еңбекшi аумағы Егiндiбұлақ ауылдық округтiң құрамына қосылсын (Родники ауылы); |
| Темiрден | - Кеңес ту, аумағы мен қызметi аудан әкiмi аппаратына берiлсiн.  - Ақсай, аумағы Бородиновка ауылдық округтiң құрамына қосылсын (орталығы Бородиновка ауылы); |
| Хромтаудан | - Киров аумағы Абай ауылдық округтiң құрамына қосылсын (орталығы Сухиновка ауылы);  - Мағаджан аумағы Новоресей ауылдық округтiң құрамына қосылсын (орталығы Новоресей ауылы);  - Сарысай аумағы Тас сай фермасынан басқа, Қызыл су ауылдық округтiң құрамына қосылсын (орталығы Қызыл су ауылы).  - Тас сай фермасы Абай ауылдық округтiң құрамына қосылсын. |
| Қобдадан | - Бекалы аумағы Калининовка ауылдық құрамына қосылсын (орталығы Калининовка ауылы);  - Терiс аққан аумағы Жаңа талап ауылдық округтiң құрамына қосылсын (орталығы Жаңа талап ауылы);  - Талдысай аумағы Бұлақ ауылдық округтiң құрамына қосылсын (орталығы Әлiпбасай ауылы); |
| Шалқардан | - Аманкелдi аумағы Ақтоғай ауылдық округтiң құрамына қосылсын (орталығы Бершүгiр стансасы);  - Бершүгiр аумағы Соленая ауылдық округтiң құрамына қосылсын (орталығы Қауылжар ауылы); |

      Ескерту. 1 тармаққа өзгерістер енгізілді - Ақтөбе облысының әкімдігінің 30.05.2017 № 185 қаулысымен және Ақтөбе облыстық мәслихатының 30.05.2017 № 158 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      2. Аудандардың ономастикалық комиссияларының қорытындысымен, өкiлеттi және атқарушы органдардың ұсынысымен келiсе отырып аты өзгертiлсiн:

      Шалқар ауданындағы Соленая ауылдық округi Қауылжыр ауылдық округi болсын;

      Ленин атындағы - Ленин ауылдық округi Қосестек ауылдық округi болып;

      - Ленин ауылы Қосестек ауылы болып.

      3. Шалқар ауданының өкiлеттi және атқарушы органдарының ұсынысы бойынша ауданның әкiмшiлiк-аумақтық құрылысына өзгерiс енгiзiлсiн. Жекелеп айтқанда:

      - Ақтоғай ауылдық округiнiң "Сары шоқы" ауылы Соленый ауылдық округтiң қарамағына берiлсiн;

      - Айшуақ ауылдық округiнiң Южное және Есет Көтiбарұлы атындағы ауылдық округiнiң "Қаңбақты" ауылдары Бозой ауылдық округiнiң қарамағына берiлсiн;

      - Есет Көтiбарұлы атындағы ауылдық округтiң Есет ата ауылы ауылы Айшуақ ауылдық округтiң қарамағына берiлсiн;

      - Жаңа қоныс ауылдық округтiң Қызыл жұлдыз ауылы Шалқар қаласы қарамағына берiлсiн;

      Ескерту. 3 тармаққа орыс тілінде өзгерістер енгізілді, қазақ тіліндегі мәтіні өзгермейді - Ақтөбе облысының әкімдігінің 30.05.2017 № 185 қаулысымен және Ақтөбе облыстық мәслихатының 30.05.2017 № 158 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      4. Облыстық қаржы басқармасы (Б.Е. Жантемiров) облыстық әкiмшiлiк-аумақтық құрылысының өзгеруiн ескере отырып, жергiлiктi атқарушы органдарды қаржыландыру мәселесiн шешсiн.

      5. Аудандар әкiмi осы шешiмге сәйкестендiре отырып, атқарушы органдардың құрылымын жүргiзу жөнiндегi қажеттi жұмыстарды атқарып, штатты, қайта құрылған ауылдық округтердiң еңбек ақысын төлеу жағдайын бекiтсiн.

      6. Статистика және талдау басқармасы (А.Д. Мұқаев) мәлiметтен осы шешiмде көрсетiлген таратылған әкiмшiлiк-аумақтық бiрлiктердi шығарып тастасын.

      7. Жер ресурстарын басқару жөнiндегi облыстық комитет (М.Н. Жекеев) аудандардың мәлiметi бойынша жер-кадастр құжаттарын тәртiпке келтiрсiн.

|  |
| --- |
| *Облыстық Мәслихаттың хатшысы* |
| *Облыс Әкiмi* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК